ཅུང་ཙམ་འགོར་རྗེས་ཕོ་གསར་དེའི་མིག་ནས་མཆི་མ་ཕྲེང་ཐག་ཆད་པ་ལྟར་ས་ལ་ལྷུང་།མ་རྒན་གྱིས་སྣང་ཚུལ་དེ་མཐོང་རྗེས་བྲེལ་འཚུབ་ལངས་ཏེ།དོན་དག་ཅི་ཞིག་བྱུང་འདུག་ཅེས་ཡང་ཡང་དྲིས་ཀྱང་ཕོ་གསར་དེའི་མིག་ལས་སྔར་བཞིན་མཆི་མ་ལྷུང་སྟེ་ངུས།ངུ་སྐད་དེ་མི་རིང་བའི་ས་ན་སོ་ནམ་བྱེད་བཞིན་པའི་ཞིང་བ་འགས་ཐོས་ཏེ་སེམས་ལ་མི་ཞིག་ཆུར་ལྷུང་བ་ཁོ་ཐག་རེད་སྙམ་ནས་བྲེལ་འཚབ་ཀྱིས།སྲོག་སྐྱོབ་དང་།མི་ཆུ་ལ་ལྷུང་སོང་།ཞེས་སྐད་ཆེན་པོ་བརྒྱབ།སྐབས་དེར་མི་མང་བོ་ཞིག་ལྷན་དུ་འཛོམས་ཏེ་གནས་ཚུལ་དྲིས་པ་ན།མ་རྒན་གྱིས་ངའི་བུས་འཕྲིན་ཡིག་ཅིག་བསྐུར་བ་དེ་ཕོ་གསར་འདི་ལ་ཀློག་ཏུ་བཅུག་པ་ན་ཁོས་སྐད་ཆ་ཅི་ཡང་མི་བཤད་པར་ངུས་བྱུང་བས་ངའི་བུ་ལ་དོན་དག་ཞིག་བྱུང་བ་ཐག་ཆོད་རེད་སྙམ་ནས་ངུས་ཡིན་ཟེར།